Daar gaan… – Perdebytjie se nes
Posted on September 10, 2019 September 10, 2019 by perdebytjie
my bytjies! My hart is vanoggend sommer seer. My bytjies is verwyder, want ons het werkers wat die heining vervang en was bang dat die gewerskaf die bye sou ontwrig en kwaad maak. ( Terloops, die bye het intussen weer ingetrek in die skoongemaakte voëlbadjie…ek het dit nie voorheen geskryf nie.)
Vroegoggend was Oom Pete al hier. Terwyl dit nog koel is, is dit makliker om met hulle te werk. Hierdie is in my buurman se erf, staande gemaak op sy heining…
Hier is Oom Pete, ten volle geklee in sy byepak…
Omdat die voëlbadjie stukkend is, het ons gesê Oom Pete kan die hele ding net so wegvat. Hy trek sy handskoene aan en maak gereed…
'n Swartsak word om die staander gebind om die bytjies binne te hou. Oom Pete verseker my dat hulle nie sal versmoor nie. Die donkerte maak hulle glo kalm en daar is genoeg suurstof tot waar hy hulle gaan vrylaat…
Die boonste gedeelte is vol heerlike heuning en Oom Pete laat my dit gou afneem…
Hierna word die voetstuk sorgvuldig toegebind, want dit is oop aan die onderkant…
'n Laaste kykie op die voetstuk met die koningin en al haar maatjies binne-in…
Daar gaan my bytjies. Hierdie is die rede…
Die werkers het reeds die heining afgebreek en gaan nuwe houtpale insit. 'n Paar verwese bytjies wat vroeg vanoggend al uit die nes is, soek nou verward na hul huisie…ek stort stilletjies 'n paar trane, want die bytjies was deel van die lewe in ons tuin.
Lees hier van die hele sage..Perdebytjie en die bye op 'n Bloumaandag
en hier..Verdere verwikkelinge met die bytjies..
49 Replies to "Daar gaan…"
Jy is ñ pragtige mens, Bytjie, met ñ sagte hart! Ek is so bly ek ken jou bietjie.xxx
Baie dankie liewe Una.☺️
Ag hemel..huil ek nou oor bye…
Toemaar ons huil saam.
Ag siestog, ek hoop hulle is gelukkig in hulle nuwe omgewing.
Oom Pete het klaar laat weet hulle is by die gholfbaan hervestig en dat hulle reeds hul omgewing verken en rustig is. Daarna gaan hy hulle in 'n netjiese korf huisves. Dis 'n dierbare omie en dit lyk of hy weet wat hy doen.
Dis baie goeie nuus.
Jammer dat ze geen deel meer uitmaken van je tuin. Wie weet komen ze ooit terug.
Gelukkig is hier steeds baie bye…net hul nes is nou weg.
Hopelijk sturen ze je een postkaartje…
Ag ek hoop so…'n poskaartjie in die vorm van 'n bottel vol heuning!
Al is jy seer, dis fantasties dat die bye oorlewing verseker is. Whoohoo. Bytjie Moeder Natuur se hart is bly.
Ek sal later nog ietsie vertel oor wat die byevanger doen. Dis sowaar 'n riem onder die hart.
Ek geniet jou belewenisse.
Ek kan verstaan hoe jy oor die bye voel. Ons moes iemand kry om die bye van onder ons dak te verwyder. Hulle het jare lank daar gewoon, maar my man is nou allergies vir die steek van bye en hulle het altyd so woes geraak terwyl ek die gras gesny het. Tog, daar is nog baie bye in die tuin – hulle woon net nie meer hier nie.
Ongelukkig is dit ook 'n rede…my man is bang die kleinkinders of 'n allergiese persoon word gesteek.
Jammer. Maar ik denk dat ze de weg terug wel zullen vinden.
Reeds 'n e-mail van die bybanger gekry waarin hy sê waar hy die bye hervestig het en hoe lank die bytjies sal neem om dit gewoond te raak. Hulle pas glo maklik aan.
😀 Oom Pete se byepak lyk aansienlik meer professioneel as jou mondering van nou-die-dag 😀
Ek is skoon jaloers op sy pak.Dink net hoe oulik sal ek in so een lyk!
Oe ja, jy kan Rebusf'tein se bye versorg en jy gaan regtig baie mooi en professioneel lyk!
Dan sal ek eers Oom Pete moet oorrompel om sy pak te steel.
Misschien komen ze terug of anders komen er wellicht anderen. Het moet een goeie omgeving voor ze zijn anders waren er niet geweest. Maar ik begrijp de weemoed.
Hier is baie tuine met blomme.Dit lok die bye.Die byevanger het gesê hy kan 'n mooi korf in ons tuin neersit,as die werkery klaar is en dan sal hy dit bestuur en die heuning vir ons gee.Dis 'n inisiatief om die byebevolking weer aan die gang te kry.
Dat gaat vast goed komen!
ag jinne Bytjie ek sal ook getjank het as ek jy was. Ek love die bye in ons tuin en ons het paar korwe. so bly hy gaan jou help met 'n boks, een van die dae is jou bytjies terug
Wie versorg die korwe daar by julle?
Een van die manne wat hier werk maar ek is nie seker of hulle die sorg kry wat dit moet..
Ocharme die bijtjes Dina. Ik heb ook compassie. Het komt vast weer goed als de schutting is vernieuwd. Lieve groet.
Een van die dae is hulle dalk terug! Dankie vir jou meelewing,Bea.
Jammer hé die bijtjes! Misschien krijg je op een dag een postpakketje met een potje honing 🙂
Hier is steeds baie bye, net hul huisie is verskuif.😄
Wat jammer van de bijen en voor jou. Wel mooi om te zien hoe voorzichtig deze man met ze omgaat. Kunnen ze in een bijenkast later terugkomen? groetjes, Hanneke
Die byevanger het gesê hy sal vir ons 'n byekorf bring as al die aktiwiteit met die heining verby is.Dankie vir inloer, Hanneke.
Wat fijn. groetjes, Hanneke
Beslis die beste uitkoms vir die bytjies – kan sien Oom Pete weet wat hy doen en dra hul belange op die hart, ek glo die hele swerm gaan nog lank sorg dat alles wat bestuif moet word, word.
Hulle is reeds by die gholfbaan en Oom Pete het laat weet hulle is tevrede met al die bloekomboomblommetjies.
Lekker baie ruimte vir hulle daar!
Die bye is mos soos familie. Ek het gesien toe my seun en sy vrou die korwe gehad het. Dit was soos hul kinders wat versorg moet word. Was ook hartseer toe hul die korwe moes verkoop want skoondogter het sommer skielik na n steek geswel en allergies geword vir by-steek. Die oom lyk beslis of hy weet wat hy doen.
Een Bijenkorf is de beste oplossing. Soms gaan ze op zulke rare plaatsen een nest maken.. wat een avontuur zeg.
Jy gaan weer bytjies lok Perdebytjie. Dink ook jy moet vir jou so 'n pak kry 😊
Dis 'n baie modieuse pak…sal hulle beslis lok daarmee, Kameel!
Ek hoop hulle kom terug!
Net so op 'n ligter noot… jy moes jou byepakkie ook gedra het en Oom Piet gewys het hoe mode en modern bymekaar kon kom wanneer bye moet besoek word!! 😉
Oom Pete sou hom dalk lam geskrik het!
Ons het dieselfde ding moes gedoen laat word 'n paar jaar gelede, toe die bye besluit het dat die paadjie strand toe nie vir mense bestaan nie. Dit was toe ook 'n jammerte om vir hulle totsiens te sê, maar die heuning wat agtergelaat was het lekker gesmaak!